Pieni kirjasto: elokuuta 2017
KIRJAT 2011-2017
Turku Pride 2017 & lukuvinkit
Turku Pride järjestetään 21.8. - 27.8.2017.
Turun Pride-viikko on täällä ja viikon teemaa myötäillen ajattelin jakaa muutaman lukuvinkin samaan tyyliin kuin Helsinki Priden aikana tein. Tämän postauksen piti tulla ulos aiemmin viikolla, jo maanantaina, mutta koska elelen edelleen ilman verkkoyhteyttä kotona (voi kyllä), niin pääsin blogin pariin vasta nyt. Ajatuksia on myös sotkenut Turun tapahtumat, joista varmasti kaikki ovat kuulleet, lukeneet elleivät jopa kokeneet. Mutta en halua kirjoittaa siitä tänään, josko koskaan, vaan nyt haluan hetkeksi keskittyä hyvään, ymmärrykseen, rakkauteen ja hyviin teoksiin.
Olisin halunnut koota laajemman vinkkilistan jakaakseni sen täällä, mutta yllä mainituista syistä se jäi. Tässä kuitenkin muutama tärppi omista suosikeistani ja viimeisimmistä löydöistä, joista en ole edes kirjoitellut blogiin vielä. Sopivat luettavaksi vaikka Pride-viikolla tai koska tahansa.
Lukuvinkkejä Pride-viikolle
♥ Alison Bechdel: Hautuukoti, Like 2009
Tämä on ehkä paras koskaan lukemani sarjakuva. Käsittelee homoseksuaalisuutta kahdessa sukupolvessa, ja sitä kuinka eri tavalla on täytynyt elää kun homoseksuaalisuus on ollut vielä rikos ja kun se ei enää ole. Keskiössä upea kuvaus isän ja tyttären välisestä suhteesta, ja koko perheen suhdekiemuroista. Omaelämäkerrallinen, koskettava ja yksinkertaisesti loistava sarjakuva. Kirjalliset viittaukset kuin kultaa jokaiselle kirjallisuuden ystävälle.
♥ Alison Bechdel: Lepakkoelämää, Like 2000
Hauska sarjakuva-albumi lesboystävyksistä 90-luvulla. Sarjakuvat sekä naurattavat, ottavat kantaa ja jakavat realistista ajankuvaa 90-luvusta ja vähemmistöjen elämästä tuolloin. Samojen kansien välissä on viihde ja tärkeitä juttuja. Huikea!
♥ Garth Greenwell: Kaikki mikä sinulle kuuluu, Nemo 2017
Raadollinen, mutta ei liian rankka kuvaus maahanmuuttajan elämästä ja homoseksuaalisuudesta erilaisissa ympäristöissä ja yhteyksissä. Kauniisti kirjoitettu kirja, joka herättelee lukijaa ja ravistelee stereotypioita.
♥ Terhi Rannela: Kerttu & Mira -trilogia, Otava 2008-2010
Nuorille suunnattu, mutta myös vanhemmalle lukijalle sopiva kirjasarja, joka käsittelee kahden teinitytön välistä parisuhdetta, erilaisia tapoja suhtautua homoseksuaalisuuteen sekä monia muita tärkeitä aiheita, kuten eriarvoisuutta, köyhyyttä, sairauksia ja huumeita. Painavista aiheista huolimatta mukava ja kevyt lukea.
Lisää vinkkejä voit kurkata täältä.
Parempaa, turvallisempaa ja rakkauden täyteistä Pride-viikkoa ja elokuun loppua!
Lähettänyt Katri klo 21.47 2 kommenttia:
Tunnisteet: HLBTIQ, lukuvinkit, Pride, Turku Pride
Kipua ja toistoa - Raisa Jäntti: Grand plié
Herman Melville: Moby Dick eli valkoinen valas
Vaahtokarkkikahvi ja maapähkinävoi-suklaa-kaurakeksit
Samuel Björk: Poika pimeästä.
Elias Koskimies: Ihmepoika
Porno poistuu Tumblrista – mille ja miten runkataan jatkossa?
kolme sydäntä (149) neljä sydäntä (129) viisi sydäntä (60) kaksi sydäntä (49) kolme ja puoli sydäntä (29) kaksi ja puoli sydäntä (11) neljä ja puoli sydäntä (7) yksi sydän (3) yksi ja puoli sydäntä (1)